
КОПИЕ ДО:

ОБЩИНА ПОРДИМ


Относно: Инвестиционно предложение (ИП) „Изграждане на водоснабдителен сондажен тръбен кладенец за добив на подземни води за поливни и противопожарни нужди“, в ПИ № 30590.48.6, с. Згалево, общ. Пордим, обл. Плевен.
		
		УВАЖАЕМИ Г-Н СИРЯНОВ,
	
Уведомяваме Ви, че приемаме представената от Вас документация като информиране на компетентния орган по околна среда по чл. 95, ал. 1 от Закона за опазване на околната среда (ДВ бр.61/06.08.2010) и чл. 4, ал. 1 от Наредбата за условията и реда за извършване на оценка на въздействие върху околната среда (Наредба за ОВОС, ДВ бр.3/11.01.2011г.) и като уведомление по чл. 10, ал. 1 от Наредбата за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (Наредба за ОС,  ДВ бр.81/15.10.2010г.) 
На основание чл. 5 от Наредбата за ОВОС и във връзка с чл. 40, ал. 2 от Наредбата за ОС, въз основа на представената информация Ви уведомяваме, че:

I. По отношение на изискванията за оценка на въздействието върху околната среда (ОВОС)  на инвестиционни предложения по глава шеста, раздел III от ЗООС:
Инвестиционното предложение предвижда изграждане на тръбен кладенец в ПИ с идентификатор 30590.48.6 в землището на с. Згалево, общ. Пордим за добив на подземни води за поливни и противопожарни нужди. Проектните географски координати на тръбният кладенец (ТК) са: WGS 85 – 43°23'27.08" C и 24°48'35.54" И, с проектна дълбочина до 150 м.
След направена консултация и съгласно Становище на Басейнова дирекция „Дунавски район“ с изх. № ПУ-01-804-3/15.10.2026г. реализирането на ИП „Изграждане на водоснабдителен сондажен тръбен кладенец за добив на подземни води за поливни и противопожарни нужди“ в ПИ № 30590.48.6, с. Згалево, общ. Пордим, обл. Плевен е допустимо спрямо ПУРБ и ПУРН за периода 2022-2027 г. и спрямо Закона за водите и наредбите към него, при спазване на законовите изисквания, посочени в т. 5, в т.ч.: 
- Дейностите по изграждане на съоръжение за водовземане от подземни води и водовземането чрез него подлежат на разрешителен режим. 
- При така заявеното искане водовземането следва да се осъществява от ПВТ с код BG1G0000QPL025, чрез съоръжение с подходящи параметри (дълбочина). 
- Водовземане от ПВТ с код BG1G000N1BP036 е възможно да се осъществи, ако на етап издаване на разрешително, се докаже съответствие с условията на чл. 50 от Наредба № 1.
В пълен обем становището е налично на интернет страницата на Басейнова дирекция „Дунавски район“ (www.bd-dunav.bg).
Инвестиционното предложенние попада в обхвата на т.2, буква „г“ – дълбоки сондажи от Приложение № 2 към чл. 93, ал. 1, т. 1 и 2 на Закона за опазване на околната среда (ЗООС) и подлежи на преценяване необходимостта от извършване на оценка на въздействието върху околната среда (ОВОС).
Компетентен орган по процедурата е РИОСВ – Плевен.

II. По отношение на изискванията за екологична оценка (ЕО) по глава шеста, раздел II от ЗООС:
Реализацията на инвестиционното предложение не е свързана с изработване на нов или изменение на действащ устройствен план (ПУП или ОУП) по реда на Закона за устройство на територията (ЗУТ).   
III. По отношение на изискванията  на чл. 31 от Закона за биологичното разнообразие:
             Съгласно чл.  2, ал. 1, т. 1 от Наредба за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (Наредба за ОС, ДВ, бр. 73/11.09.2007 г.) инвестиционното предложение „Изграждане на водоснабдителен сондажен тръбен кладенец за добив на подземни води за поливни и противопожарни нужди“, в ПИ № 30590.48.6, с. Згалево, общ. Пордим, обл. Плевен, подлежи на оценка за съвместимост по реда на глава трета от Наредбата за ОС, чрез процедурата по преценяване необходимостта от ОВОС. 
	Процедурите се съвместяват по реда на чл. 40 от Наредбата за условията и реда за извършване на оценка на съвместимостта на планове, програми, проекти и инвестиционни предложения с предмета и целите на опазване на защитените зони.
           Съгласно чл. 22, ал. 2 от Тарифата за таксите, които се събират в системата на Министерството на околната  среда и водите, приета с ПМС № 136/13.05.2011 г. (ДВ, бр. 39/2011 г.), държавната такса за съвместяване на процедурите е 255,65 € (считано от 01.01.2026 г.). 
           Съгласно чл. 30, ал. 1 от същата тарифа, таксите се събират при предявяване на искането за предоставяне на услугата.
           
ІV. За провеждане на процедура по преценка от необходимостта за извършване на ОВОС е необходимо да представите в РИОСВ – гр. Плевен:
1. Искане за преценяване необходимостта от ОВОС.
2. Подробно попълнена по всяка точка информация съгласно Приложение № 2 към чл. 6 от Наредба за условията и реда за извършване на ОВОС и информация относно обществения интерес, ако такъв е бил проявен.
	
Във връзка с необходимостта от провеждане на консултации по отношение на степента на значимост на въздействието и риска за човешкото здраве, по чл. 7 от Наредбата за ОВОС, при изготвяне на информация по Приложение № 2 от същата наредба, е необходимо да представите подробна и изчерпателна информация за следното:
- представяне на пълна, изчерпателна и добре онагледена информация за местоположението и точните отстояния от територията на инвестиционното предложение (обекта, дейността) спрямо най-близко разположените обекти, подлежащи на здравна защита по смисъла на § 1, т. 3 от допълнителните разпоредби на НУРИОВОС (жилищни сгради, лечебните заведения, училищата, детските градини и ясли, висшите учебни заведения, спортните обекти, обектите за временно настаняване (хотели, мотели, общежития, почивни домове, ваканционни селища, къмпинги, хижи и др.), места за отдих и развлечения (плувни басейни, плажове и места за къпане, паркове и градини за отдих, вилни зони, атракционни паркове, аквапаркове и др.), както и обектите за производство на храни по § 1, т. 37 от допълнителните разпоредби на Закона за храните, стоковите борси и тържищата за храни. Изясняване на задължителните отстояния до горецитираните обекти, съгласно действащото законодателство;
- онагледяване на информацията с подходящ по мащаб картен, актуален графичен или снимков материал;
- данни за наличие на съществуващи санитарно - охранителни зони на водоизточници и водоснабдителни съоръжения за питейно-битово водоснабдяване;
- посочване на потенциални източници на вредности на оценяваната територия и граничещите с нея.
3. Оригинален документ за платена такса: 255,65 € (считано от 01.01.2026 г.), съгласно чл. 1, ал. 5, т. 1 на Тарифата за таксите, на сметката на РИОСВ - гр.Плевен:

ОББ АД - гр. Плевен
IBAN: BG22UBBS80023106158306
BIC: UBBS BGSF

На документа за платена такса, като основание за плащане да се впише и входящия номер на Уведомлението за ИП, под който е заведено в РИОСВ Плевен (вх. №   АО-4398/18.08.2026г.).

Информираме Ви, че на основание чл. 2а, ал. 5, т. 1 от Наредбата за ОВОС, процедурата по ОВОС за горепосоченото ИП се прекратява, когато повече от 12 месеца  възложителят не е изпълнил дадените му от компетентния орган указания по чл. 5, ал. 1 от същата Наредба.

